Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 1 Pv 727/11/4404	Nové Zámky, 12.3.2012
EEČ : 2-33-24-2012

U Z N E S E N I E

Trestná vec:	obvinený XXXXX  
Prečin:	poškodzovanie cudzej veci podľa § 246 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Nové Zámky
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
1.	  dňa 13. októbra 2011 v čase od 17.00 h do 19.00 h v areáli Základnej školy na Hlavnom
námestí č. 14 v obci XXXXX s maloletým XXXXX, narodeným dňa XXXXX, fixkami popísal a pokreslil 4 biele časti parapetných dosiek plastových okien a 3 biele plastové časti dvojitých vonkajších plastových dverí na budove tejto základnej školy, čím spôsobil poškodenému Obecnému úradu XXXXX škodu vo výške 9,- €,
2.	 dňa  13.  októbra  2011  v  čase  od  18.00  h  do  20.00 h v areáli Základnej školy Adolfa
Majtényiho na Hlavnom námestí č. 13 v obci XXXXX s maloletým XXXXX, narodeným dňa XXXXX, čiernou fixkou popísal rôzne slová na bielu plastovú zárubňu vstupných dverí budovy telocvične, čím spôsobil poškodenému Obecnému úradu XXXXX škodu vo výške 5,- €,

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
24 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Poverený príslušník Okresného riaditeľstva Policajného zboru v Nových Zámkoch, Odboru poriadkovej polície, Obvodného oddelenia XXXXX svojím uznesením ČVS: ORP-1669/DZ-NZ-2011 z 19.10.2011 podľa § 199 odsek 1 Trestného poriadku začal trestné stíhanie a svojím ďalším uznesením z toho istého dňa podľa § 206 odsek 1 Trestného poriadku vzniesol obvinenie mladistvému XXXXX pre prečin poškodzovania cudzej veci podľa § 246 odsek 1 Trestného zákona v podstate na tom skutkovom základe, že dňa 13.10.2011 v čase od 17.00 h do 19.00 h v areáli Základnej školy na Hlavnom námestí č. 14 v obci XXXXX s maloletým XXXXX, narodeným dňa XXXXX, fixkami popísal a pokreslil 4 biele časti parapetných dosiek plastových okien a 3 biele plastové časti dvojitých vonkajších plastových dverí na budove tejto základnej školy, čím spôsobil poškodenému Obecnému úradu XXXXX škodu vo výške 9,- €.
	Svojimi ďalšími uzneseniami ČVS: ORP-1670/DZ-NZ-2011 z toho istého dňa poverený príslušník PZ podľa § 199 odsek 1 Trestného poriadku začal trestné stíhanie a podľa § 206 odsek 1 Trestného poriadku vzniesol obvinenie XXXXX pre prečin poškodzovania cudzej veci podľa § 246 odsek 1 Trestného zákona v podstate na tom skutkovom základe, že dňa 13.10.2011 v čase od 18.00 h do 20.00 h v areáli Základnej školy XXXXX na Hlavnom námestí č. 13 v obci XXXXX s maloletým XXXXX, narodeným dňa XXXXX, čiernou fixkou popísal rôzne slová na bielu plastovú zárubňu vstupných dverí budovy telocvične, čím spôsobil poškodenému Obecnému úradu XXXXX škodu vo výške 5,- €.
	Za uvedený prečin možno páchateľovi uložiť trest odňatia slobody vo výmere až na jeden rok.
	V priebehu skráteného vyšetrovania poverený príslušník PZ vypočul mladistvého obvineného k obidvom uvedeným skutkom. Mladistvý obvinený spáchanie obidvoch skutkov priznal a dal pritom súhlas na podmienečné zastavenie trestného stíhania.
	Okrem toho poverený príslušník PZ vypočul splnomocnenkyne Obecného úradu XXXXX, a to riaditeľku Základnej školy s vyučovacím jazykom slovenským so sídlom na Hlavnom námestí č. 14 XXXXX XXXXX a riaditeľku Základnej školy A. Majtényiho s vyučovacím jazykom maďarským so sídlom na Hlavnom námestí č. 13 XXXXX XXXXX. Tieto nárok na náhradu spôsobenej školy neuplatnili.
	V ústrednej evidencii priestupkov MV SR a ani v odpise z registra trestov GP SR Bratislava mladistvý obvinený XXXXX záznamy nemá. Tieto skutočnosti nasvedčujú tomu, že podmienečné zastavenie trestného stíhania pri určení primeranej skúšobnej doby v tomto prípade možno považovať za dostačujúce rozhodnutie.
	Pokiaľ mladistvý obvinený XXXXX v skúšobnej dobe povedie riadny život, to znamená, že sa nedopustí žiadneho trestného činu a ani len priestupku, podľa § 217 odsek 1 Trestného poriadku rozhodnem, že sa osvedčil. V opačnom prípade, to znamená pokiaľ sa mladistvý obvinený XXXXX v skúšobnej dobe dopustí trestného činu alebo čo aj len priestupku, rozhodnem, a to hoci aj počas skúšobnej doby, že sa v trestnom stíhaní bude pokračovať.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Štefan Vízi
prokurátor